(Návrh)
NARIADENIA VLÁDY
Slovenskej republiky
z …………. 2002,
ktorým sa mení a dopĺňa nariadenie vlády Slovenskej republiky č. 391/1999 Z. z., ktorým sa ustanovujú podrobnosti o technických požiadavkách na strojové zariadenia v znení nariadenia vlády Slovenskej republiky č. 475/2000 Z. z.
Vláda Slovenskej republiky podľa § 9 ods. 3 a § 12 ods. 8 zákona č. 264/1999 Z. z. o technických požiadavkách na výrobky a o posudzovaní zhody a o zmene a doplnení niektorých zákonov v znení zákona č. 436/2001 Z. z. (ďalej len „zákon“) a podľa § 2 ods. 1 písm. h) zákona č. 19/2002 Z. z., ktorým sa ustanovujú podmienky vydávania aproximačných nariadení vlády Slovenskej republiky nariaďuje:
Čl. I
Nariadenie vlády Slovenskej republiky č. 391/1999 Z. z., ktorým sa ustanovujú podrobnosti o technických požiadavkách na strojové zariadenia v znení nariadenia vlády Slovenskej republiky č. 475/2000 Z. z. sa mení a dopĺňa takto:
1.	V úvodnej vete sa nahrádzajú slová „§ 12 ods. 5“ slovami „§ 12 ods. 8“ a slová „(ďalej len zákon)“ slovami „v znení zákona č. 436/2001 Z. z. (ďalej len „zákon“) a podľa § 2 ods. 1 písm. h) zákona č. 19/2002 Z. z., ktorým sa ustanovujú podmienky vydávania aproximačných nariadení vlády Slovenskej republiky“.
2.	V § 1 sa vkladá nový odsek 1, ktorý vrátane nadpisu znie: „(1) Týmto nariadením sa transponuje do právneho systému Slovenskej republiky príslušná smernica Európskych spoločenstiev.1a)“.
Poznámka pod čiarou k odkazu 1a): „1a) Smernica Rady č. 98/37/ES z 22. júna 1998 v znení smernice č. 98/79/ES o aproximácii zákonov členských štátov, týkajúcich sa strojových zariadení.“.
Doterajšie odseky 1 až 3 sa označujú ako odseky 2 až 4.
3.	V § 1 ods. 2 písm. c) sa vkladajú za slovo „vozidlu“ slová „alebo k traktoru“.
4.	V § 2 ods. 1 písmeno i) znie:
„i) dopravné prostriedky, tj. vozidlá a ich prívesné zariadenia, určené výhradne pre leteckú dopravu cestujúcich alebo pre dopravu cestujúcich po cestných, železničných alebo vodných cestách, ako aj dopravné prostriedky pokiaľ sú tieto prostriedky projektované pre leteckú dopravu tovaru a pre dopravu tovaru po verejných cestných alebo železničných komunikáciách alebo po vode; vozidlá, používané v odvetví ťažby nerastov, nie sú vylúčené,“
5.	V § 2 ods. 1 písm. l) sa nahrádza slovo „lesnícke“ slovom „lesné“.
6.	§ 3 znie:
„§ 3
(1)	Výrobca alebo dovozca strojového zariadenia vykoná alebo nechá vykonať posúdenie zhody strojového zariadenia, alebo bezpečnostnej časti s technickými požiadavkami (ďalej len „posúdenie zhody“) podľa § 12 ods. 3 zákona týmito postupmi:
a)	na strojové zariadenie alebo bezpečnostnú časť neuvedenú v prílohe č. 4 pripraví výrobca alebo dovozca technickú dokumentáciu podľa prílohy č. 2 a vykoná alebo nechá vykonať posúdenie zhody [§ 12 ods. 3 písm. a) zákona],
b)	na strojové zariadenie alebo bezpečnostnú časť uvedenú v prílohe č. 4, ktorých vlastnosti nie sú v súlade s harmonizovanými slovenskými technickými normami, alebo ak takéto normy nekonkretizujú všetky technické požiadavky, ktoré sa na dané strojové zariadenie alebo bezpečnostnú časť vzťahujú, zabezpečí ich výrobca alebo dovozca pred uvedením na trh posúdenie zhody vzorky strojového zariadenia (ďalej len „preskúšanie typu“) autorizovanou osobou [§ 12 ods. 3 písm. b) zákona] podľa prílohy č. 3,
c)	na strojové zariadenie alebo bezpečnostnú časť uvedenú v prílohe č. 4, ktorých vlastnosti sú v súlade s harmonizovanými slovenskými technickými normami alebo slovenskými technickými normami vhodnými na posudzovanie zhody, ktoré konkretizujú všetky technické požiadavky, výrobca alebo dovozca podľa svojho rozhodnutia
1.	vypracuje technickú dokumentáciu podľa prílohy č. 2 a zašle ju autorizovanej osobe podľa § 11 zákona, ktorá potvrdí príjem technickej dokumentácie a archivuje ju, alebo
2.	predloží technickú dokumentáciu podľa prílohy č. 2 autorizovanej osobe, ktorá overí, či harmonizované slovenské technické normy alebo slovenské technické normy vhodné na posudzovanie zhody výrobca alebo dovozca správne použil a autorizovaná osoba vypracuje osvedčenie o úplnosti a vhodnosti technickej dokumentácie na posúdenie zhody, alebo
3.	podrobí vzorku strojového zariadenia preskúšaniu typu autorizovanou osobou podľa prílohy č. 3.
(2)	Autorizovaná osoba informuje úrad ako aj iné osoby autorizované na činnosť podľa tohto nariadenia o odmietnutí vydať certifikát, alebo o jeho zrušení.
(3)	Pri bezpečnostnej časti overuje autorizovaná osoba aj jej vhodnosť na plnenie bezpečnostných funkcií deklarovaných výrobcom.
(4)	Zoznam všetkých nariadení vlády, podľa ktorých bola posúdená zhoda strojového zariadenia, sa uvádza v dokumentácii priloženej k príslušnému strojovému zariadeniu.
(5)	Pri strojovom zariadení podľa § 1 ods. 1, písm. a) a b) určenom na začlenenie do iného strojového zariadenia alebo na montáž s iným strojovým zariadením tak, že vznikne strojové zariadenie, na ktoré sa vzťahuje toto nariadenie, sa nevyžaduje vykonať posúdenie zhody jeho vlastností s technickými požiadavkami, ak toto zariadenie nie je schopné  fungovať samostatne a ak výrobca, dovozca alebo splnomocnenec vydá vyhlásenie o takomto určení strojového zariadenia podľa § 5 ods. 3.
(6)	Na veľtrhoch, výstavách, predvádzacích akciách a pod. je možné vystavovať strojové zariadenia alebo bezpečnostné časti, ktoré nie sú v súlade s technickými požiadavkami za predpokladu, že je z viditeľného označenia zrejmé, že tieto strojové zariadenia alebo bezpečnostné časti nie sú v súlade s týmto nariadením a že nie sú na predaj, kým ich výrobca, dovozca alebo splnomocnenec so sídlom na území Slovenskej republiky alebo na území štátu Európskych spoločenstiev (ďalej len „splnomocnenec“) neuvedie do súladu s týmto nariadením. Počas predvádzania sa musia prijať primerané bezpečnostné opatrenia, ktorými sa zabezpečí ochrana osôb.“.
7.	V § 4 sa doterajší odsek označuje ako odsek 1 a vkladá sa nový odsek 2, ktorý znie: „(2) Výrobca alebo jeho splnomocnenec zabezpečí preklad do štátneho jazyka nevyhnutnej časti dokumentácie, ktorú na základe odôvodnenej žiadosti požaduje orgán dohľadu podľa § 13 ods. 3 zákona. Orgán dohľadu musí v žiadosti rešpektovať požiadavku primeranosti rozsahu požadovanej dokumentácie vo vzťahu k riziku, ktoré určený výrobok predstavuje.“.
8.	V § 5 ods. 1 sa v úvodnej vete vypúšťajú slová „sa vypracúva v štátnom jazyku a“.
9.	V § 5 ods. 1 písm. a) sa na konci pripájajú tieto slová „pri dovážaných výrobkoch, ktoré nemajú pôvod v štátoch Európskych spoločenstiev aj o dovozcovi,“.
10.	V § 5 ods. 1 písmeno c) znie:
„c) potvrdenie výrobcu alebo dovozcu, že vlastnosti strojového zariadenia spĺňajú technické požiadavky podľa tohto nariadenia, alebo požiadavky iných technických predpisov, že strojové zariadenie alebo bezpečnostná časť za podmienok obvyklého, alebo výrobcom alebo dovozcom určeného použitia neohrozuje zdravie alebo bezpečnosť osôb a tam, kde je to vhodné ani domácich zvierat, a že prijal opatrenia, ktorými zabezpečuje zhodu všetkých strojových zariadení uvádzaných na trh s technickou dokumentáciou a s technickými požiadavkami,“.
11.	V § 5 odseky 2 a 3 znejú:
„(2) Vyhlásenie o zhode na bezpečnostnú časť podľa § 1 ods. 1 písm. d) uvádzanú na trh samostatne obsahuje
a)	meno a adresu výrobcu alebo jeho splnomocnenca a v prípade dovážaných výrobkov, ktoré nemajú pôvod v štátoch Európskych spoločenstiev aj dovozcu; ak vyhlásenie vydáva splnomocnenec alebo dovozca uvádza tiež obchodný názov a adresu výrobcu,
b)	opis bezpečnostnej časti (napr. názov, typ, značka, model, sériové číslo, ak existuje a pod.),
c)	opis bezpečnostnej funkcie, ktorú bezpečnostná časť plní, ak to nie je zrejmé z jej opisu,
d)	názov a adresu autorizovanej osoby a číslo certifikátu typu, ak je to podstatné,
e)	názov a adresu autorizovanej osoby, ktorej bola zaslaná dokumentácia podľa § 3 ods. 1 písm. c) bod 1, ak je to podstatné,
f)	názov a adresu autorizovanej osoby, ktorej bola zaslaná dokumentácia na overenie podľa § 3 ods. 1 písm. c) bod 2, ak je to podstatné,
g)	ak je to podstatné zoznam harmonizovaných slovenských technických noriem,  ktoré boli pri posúdení zhody použité,
h)	ak je to podstatné zoznam slovenských technických noriem a použité technické špecifikácie,
i)	identifikácia osoby, zodpovednej za podpísanie vyhlásenia v mene výrobcu alebo splnomocnenca.
(3) Vyhlásenie o zhode na strojové zariadenia, určené na začlenenie do iného strojového zariadenia alebo na montáž s iným strojovým zariadením obsahuje:
a)	meno a adresu výrobcu alebo splnomocnenca, pri dovážaných výrobkoch, ktoré nemajú pôvod v štátoch Európskych spoločenstiev aj identifikačné údaje o dovozcovi, ktorý vyhlásenie vydáva,
b)	opis strojového zariadenia alebo časti strojového zariadenia,
c)	ak je to podstatné, meno a adresu autorizovanej osoby a číslo certifikátu typu,
d)	názov a adresu autorizovanej osoby, ktorej bola zaslaná dokumentácia podľa § 3 ods. 1 písm. c) bod 1, ak je to podstatné,
e)	názov a adresu autorizovanej osoby, ktorej bola zaslaná dokumentácia na overenie podľa § 3 ods. 1 písm. c) bod 2, ak je to podstatné,
f)	zoznam harmonizovaných slovenských technických noriem, ak boli použité,
g)	stanovisko, že strojové zariadenie nemôže byť uvedené do prevádzky, ak na strojové zariadenie, do ktorého bolo včlenené, nebolo vyhlásené za zhodné s ustanoveniami tohto nariadenia,
h)	dátum a miesto vydania vyhlásenia, meno, priezvisko a funkciu zodpovednej osoby, výrobcu alebo dovozcu, jej podpis a odtlačok pečiatky.“.
12.	V § 6 sa za odsek 1 vkladá nový odsek 2, ktorý znie:
„(2) Pri výrobkoch s pôvodom v Slovenskej republike alebo v štátoch, s ktorými je uzatvorená medzinárodná zmluva, ktorou je Slovenská republika viazaná sa vydá ES vyhlásenie o zhode pričom na výrobky, ktorých vlastnosti boli posúdené podľa § 3 ods. 1 písm. b) sa toto vyhlásenie o zhode vydáva na základe ES certifikátu typu a výrobok sa označí označením CE. Na výrobky s pôvodom v iných krajinách sa vydáva vyhlásenie o zhode a certifikát typu.“.
Doterajšie odseky 2 až 4 sa označujú ako odseky 3 až 5.
13.	V prílohe č. 1 Všeobecné požiadavky bod 1 sa za slová „strojovom zariadení“ vkladajú slová „alebo bezpečnostnej časti (ďalej len „strojové zariadenie“)“.
14.	V prílohe č. 1 bod 1.1.1 písm. b) sa na konci vkladajú slová „– osoba vystavená ohrozeniu“.
15.	V prílohe č. 1 bod 1.1.2 písm. b) bod 3 znie:
„3. informuje používateľa o zostatkovom riziku vyplývajúcom zo zlyhania vykonaných bezpečnostných opatrení; určí prípadnú potrebu špeciálneho vyškolenia a používania osobných ochranných pracovných prostriedkov.“.
16.	V prílohe č. 1 bod 1.1.2 písm. f) sa slová „ohrozenia personálu“ nahrádzajú slovom „rizika“.
17.	V prílohe č. 1 bod 1.1.3 sa nahrádza slovo „vzniknuté“ slovom „vytvorené“, slovo „príslušných“ slovom „ohrozených“ a slová „nemohlo nastať ohrozenie obsluhy“ slovami „nemohla nastať nebezpečná situácia“.
18.	V prílohe č. 1 bod 1.1.5 písm. c) bod 1 sa na konci pripája slovo „alebo“.
19.	V prílohe č. 1. bod 1.1.5 písm. c) bod 2 sa nahrádza slovo „nosenie“ slovom „zdvíhanie“.
20.	V prílohe č. 1 bod 1.1.5 sa na konci pripája táto veta „Osobitné opatrenia je potrebné dodržať pri manipulácii s nástrojmi alebo s časťami strojov a to aj v prípade, ak majú nízke hmotnosti, ktoré môžu byť nebezpečné (tvar, materiál, atď.).“.
21.	V prílohe č. 1 bod 1.2.2 text za písmenom g) znie:
„Ak je ovládač navrhnutý a vyrobený na viaceré rôzne funkcie, t. j. jeho funkcia je viacúčelová (napr. klávesnica a pod.), musí byť príslušná ovládacia funkcia zrozumiteľne vyznačená, prípadne aj predmetom potvrdenia. Ovládače sa musia skonštruovať tak, aby uplatnením ergonomických zásad bolo ich umiestnenie, pohyb a odpor proti ovládaniu v súlade s činnosťou, ktorá má byť vykonaná. Do úvahy sa musí vziať aj obmedzenie spôsobené nevyhnutným alebo predpokladaným používaním osobných ochranných pracovných prostriedkov (ako je obuv, rukavice a pod.). Strojové zariadenie musí byť vybavené ukazovateľmi, požadovanými na bezpečné fungovanie (stupnicami, signalizačnými zariadeniami, a pod.) a ktoré musia byť viditeľné pre obsluhu z jej pracovného miesta. Z hlavného pracovného miesta má obsluha možnosť presvedčiť sa, že v nebezpečnom priestore sa nenachádzajú žiadne osoby. Ak to nie je možné, ovládací systém sa musí navrhnúť a vyrobiť tak, aby kedykoľvek, keď sa má zariadenie spustiť, bol vydaný akustický alebo vizuálny výstražný signál. Ohrozená osoba musí mať čas a možnosť, aby okamžitým zásahom zabránila uvedeniu stroja do chodu.“
22.	V prílohe č. 1 bod 1.2.3 sa vkladajú za slová „ohrozenie obsluhy“ slová „obsluhujúcej tieto rôzne ovládače,“.
23.	V prílohe č. 1 bod 1.2.4 nadpis znie: “Zariadenie na zastavenie chodu, vypínacie zariadenie“.
24.	V prílohe č. 1 bod 1.2.4 Núdzové zastavenie písm. b) bod 3 znie:
„3. ak je to potrebné, spustiť alebo zabrániť spusteniu určitých bezpečnostných pohybov.“.
25.	V prílohe č. 1 bod 1.2.5 sa nahrádza slovo „uzamykateľným“ slovom „blokovateľným“ a slová „k zodpovedajúcej polohe prepínača treba priradiť tieto riadiace pokyny“ slovami „volič prevádzkového režimu musí súčasne uskutočniť“.
26.	V prílohe č. 1 bod 1.2.5 písm. a) sa nahrádzajú slová „riadiaceho systému“ slovami „ovládacieho režimu alebo riadiaceho režimu“.
27.	V prílohe č. 1 bod 1.2.5 písm. b) sa nahrádza slovo „kontinuálne“ slovom „nepretržite“.
28.	V prílohe č. 1 bod 1.2.5 písm. d) sa nahrádza slovo „senzory“ slovom „snímače“.
29.	V prílohe č. 1 bod 1.3.3 v názve a texte sa nahrádza slovo „odletujúcimi“ slovom „vymrštenými“.
30.	V prílohe č. 1 bod 1.3.8 písm. a) bod 2 sa za číslovku „1.4.2.2“ dopĺňa „písm. a)“.
31.	V prílohe č. 1 bod 1.3.8 písm. b) bod 2 sa za číslovku „1.4.2.2“ dopĺňa „písm. b)“.
32.	V prílohe č. 1 bod 1.5.4 sa nahrádzajú slová „musí obsahovať návod“ slovami „musia obsahovať návody“.
33.	V prílohe č. 1 bod 1.6.1 sa nahrádzajú slová „za bezpečných podmienok (pozri najmä bod 1.2.5)“ slovami „bez rizika (1.2.5)“.
34.	V prílohe č. 1 bod 1.6.3 sa nahrádzajú slová „Hlavný (centrálny) ovládač musí byť uzamykateľný“ slovami „Hlavný vypínač musí byť blokovateľný“ a slová „ovládača (permanentné vypnutie)“ slovami „vypínača (trvalé vypnutie)“.
35.	V prílohe č. 1 bod 1.7 sa nahrádza slovo „Oznamovacie“ slovom „Indikátory“.
36.	V prílohe č. 1 bod 1.7.1 sa nahrádza slovo „Oznamovače“ slovami „Indikátory“.
37.	V prílohe č. 1 bod 1.7.3 sa nahrádzajú slová „v štátnom jazyku“ slovami „v jazyku krajiny, v ktorej sa má strojové zariadenie používať alebo v jazyku zrozumiteľnom pre obsluhu“.
38.	V prílohe č. 1 bod 1.7.4 písm. b) sa vypúšťa slovo „slovenskou“.
39.	V prílohe č. 1 bod 1.7.5 písmeno b) znie: „b) Pri uvedení do prevádzky sa musí dodať návod na používanie v štátnom jazyku spolu so strojovým zariadením a tento musí pripadne upozorniť na nevhodný spôsob používania strojového zariadenia.“.
40.	V prílohe č. 1 bod 1.7.5 písmeno e) znie: „e) V návodoch sa tam, kde je to vhodné, musia uviesť požiadavky na inštaláciu a montáž strojového zariadenia, aby sa znížil hluk a vibrácie (napr. tlmiče, druh a hmotnosť základovej dosky a pod.).“.
41.	V prílohe č. 1 bod 2.1 písm. a) sa nahrádzajú slová „sa dostávajú alebo sa môžu dostať“ slovami „sú v kontakte alebo sú určené na to aby sa dostali“.
42.	V prílohe č. 1 bod 2.1 písm. c) sa na konci pripája veta „Skrutky, matice a nity môžu byť použité len v prípade, ak sú technicky nevyhnutné“.
43.	V prílohe č. 1 bod 2.2 písm. c) sa nahrádza slovo „náhradné“ slovom „rovnocenné“.
44.	V prílohe č. 1 bod 3 sa za slovo „výrobca“ vkladajú slová „alebo jeho splnomocnenec“.
45.	V prílohe č. 1 bod 3.1.3 sa nahrádza slovo „pokynmi“ slovom „návodmi“.
46.	V prílohe č. 1 bod 3.4.3 sa za slovo „výrobca“ vkladajú slová „alebo jeho splnomocnenec“.
47.	V prílohe č. 1 bod 3.4.4 sa za slovo „výrobca“ vkladajú slová „alebo jeho splnomocnenec“.
48.	V prílohe č. 1 bod 4 sa za slovo „vyhoveli“ vkladajú slová „ďalej uvedeným“.
49.	V prílohe č. 1 bod 4.1.2.1 sa za slovo „výrobca“ vkladajú slová „alebo jeho splnomocnenec“.
50.	V prílohe č. 1 bod 4.1.2.4 sa za slovo „výrobca“ vkladajú slová „alebo jeho splnomocnenec“.
51.	V prílohe č. 1 bod 4.1.2.5 písm. f) sa za slovo „výrobca“ vkladajú slová „alebo jeho splnomocnenec“ a za slovo „vykoná“ slová „alebo si nechá vykonať“.
52.	V prílohe č. 1 bod 4.2.4 sa za slovo „výrobca“ vkladajú slová „alebo jeho splnomocnenec“.
53.	V prílohe č. 1 bod 4.3.1 sa za slovo „výrobcu“ vkladajú slová „alebo jeho splnomocnenca“.
54.	V prílohe č. 1 bod 4.3.2 písm. c) sa nahrádza slovo „menovitú“ slovami „najväčšiu pracovnú“.
55.	V prílohe č. 1 bod 4.3.2 písm. d) sa vypúšťa slovo „slovenskou“.
56.	Prílohy č. 2 a 3 vrátane nadpisov znejú:
„Príloha č. 2
k nariadeniu vlády č. 391/1999 Z. z.
Náležitosti a obsah vyhlásenia o zhode
A.	Obsah ES vyhlásenia o zhode strojových zariadení
Vyhlásenie o zhode musí obsahovať nasledujúce údaje:
a)	názov a adresa výrobcu alebo jeho splnomocnenca,
b)	opis strojového zariadenia (značka, typ, výrobné číslo, ak existujú atď.),
c)	všetky príslušné ustanovenia, ktorým strojové zariadenie vyhovuje,
d)	v prípade potreby názov a adresa autorizovanej osoby a číslo certifikátu skúšky typu,
e)	v prípade potreby názov a adresa autorizovanej osoby, ktorej bola poskytnutá dokumentácia podľa § 3 ods. 2 písm. c) bod 1,
f)	v prípade potreby názov a adresa autorizovanej osoby, ktorá vykonala overenie podľa § 3 ods. 2 písm. c) bod 2,
g)	v prípade potreby odkazy na harmonizované slovenské technické normy,
h)	v prípade potreby použité slovenské technické normy a technické predpisy,
i)	identifikácia osoby, oprávnenej podpisovať za výrobcu alebo jeho splnomocnenca vyhlásenie o zhode.
B	Obsah vyhlásenia, ktoré vydáva výrobca alebo jeho splnomocnenec
Vyhlásenie, ktoré vydáva výrobca a ktoré je uvedené v § 5 ods. 2, musí obsahovať nasledujúce podrobné údaje:
a)	názov a adresa výrobcu alebo jeho splnomocnenca,
b)	opis strojového zariadenia alebo častí strojového zariadenia,
c)	v prípade potreby meno a adresa autorizovanej osoby a číslo certifikátu skúšky typu,
d)	v prípade potreby názov a adresa autorizovanej osoby, ktorej bol zaslaný súbor dokumentácie podľa § 3 ods. 2 písm. c) bod 1,
e)	v prípade potreby názov a adresa autorizovanej osoby, ktorá vykonala overenie podľa § 3 ods. 2 písm. c) bod 2,
f)	v prípade potreby odkazy na harmonizované slovenské technické normy,
g)	vyhlásenie, že strojové zariadenie nesmie byť uvedené do prevádzky, ak na strojové zariadenie, do ktorého má byť toto strojové zariadenie začlenené, nebola vyhlásená zhoda s ustanoveniami tohto nariadenia,
h)	identifikácia osoby, s podpisovým právom.
C.	Obsah ES vyhlásenia o zhode bezpečnostnej časti, samostatne uvádzanej na trh
ES vyhlásenie o zhode musí obsahovať nasledujúce podrobné údaje:
a)	názov a adresa výrobcu alebo jeho splnomocnenca,
b)	opis bezpečnostného komponentu (značka, typ, výrobné číslo, ak existujú atď.),
c)	bezpečnostná funkcia, ktorú plní bezpečnostný komponent, ak nie je zrejmá z opisu,
d)	v prípade potreby názov a adresa autorizovanej osoby a číslo certifikátu typovej skúšky,
e)	v prípade potreby názov a adresa autorizovanej osoby, ktorej bol zaslaný súbor dokumentácie podľa § 3 ods. 2 písm. c) bod 1,
f)	v prípade potreby názov a adresa autorizovanej osoby, ktorá vykonala overenie podľa § 3 ods. 2 písm. c) bod 2,
g)	v prípade potreby odkazy na harmonizované slovenské technické normy,
h)	v prípade potreby použité slovenské technické normy a technické predpisy,
i)	určenie osoby, oprávnenej podpisovať za výrobcu alebo jeho splnomocnenec.

Príloha č. 3
k nariadeniu vlády č. 391/1999 Z. z.
Značka zhody
Značka zhody pozostáva z písmen „CE“ a má túto formu:
Ak sa označenie CE zmenší alebo zväčší, vzájomné proporcie, podľa nákresu, musia byť dodržané.
Rôzne časti označenia CE musia mať v zásade rovnaký zvislý rozmer, ktorý nemôže byť menší ako 5 mm. V prípade malorozmerových strojových zariadení tento najmenší rozmer nemusí byť dodržaný.“.
57.	Za prílohu č. 4 sa vkladajú prílohy č. 5 až 8, ktoré vrátane nadpisov znejú:
„Príloha č. 5
k nariadeniu vlády č. 391/1999 Z. z.
ES Vyhlásenie o zhode
1.	ES vyhlásenie o zhode je dokument, ktorým výrobca alebo splnomocnenec vyhlasuje, že strojové zariadenie, ktoré je uvádzané na trh, vyhovuje všetkým technickým požiadavkám na bezpečnosť a zdravie, ktoré sa na ne vzťahujú
a)	Podpísanie vyhlásenia o zhode s predpismi Európskych spoločenstiev oprávňuje výrobcu alebo jeho splnomocnenca pripevňovať na strojové zariadenia označenie CE,
b)	Výrobca alebo splnomocnenec musí ešte pred vypracovaním ES vyhlásenia o zhode zabezpečiť a musí byť schopný zaručiť, že dolu uvedená dokumentácia je a zostane k dispozícii v jeho objektoch pre potreby kontroly:
1.	súbor technickej konštrukčnej dokumentácie, ktorý obsahuje:
a)	celkový výkres strojového zariadenia spolu s výkresmi ovládacích obvodov,
b)	kompletné podrobné výkresy, doplnené rôznymi záznamami o výpočtoch, o výsledkoch skúšok atď., potrebné pre účely kontroly zhody strojového zariadenia so základnými požiadavkami na ochranu zdravia a zaistenie bezpečnosti,
c)	zoznam:
1.	základných požiadaviek tohto nariadenia,
2.	noriem a
3.	ostatných technických špecifikácií, ktoré boli použité v priebehu návrhu  strojového zariadenia,
d)	opis metód, zvolených pre vylúčenie rizika, ktoré spôsobujú strojové zariadenia,
e)	v prípade potreby akúkoľvek technickú správu alebo certifikát, získaný od kompetentného orgánu alebo laboratória, orgán alebo laboratórium sa považuje za kompetentné, ak spĺňa kritériá hodnotenia, stanovené v príslušných harmonizovaných normách,
f)	ak výrobca vyhlasuje zhodu s niektorou harmonizovanou normou, ktorá sa týka jeho výrobku, tiež každú technickú správu, obsahujúcu výsledky skúšok, ktoré vykonal podľa svojej voľby buď výrobca alebo kompetentný orgán alebo laboratórium,
g)	výtlačok návodov pre strojové zariadenie;
2.	V prípade sériovej výroby, vnútorné opatrenia, ktoré budú realizované s cieľom zabezpečiť, aby si strojové zariadenia udržali zhodu s ustanoveniami tohto nariadenia.
Výrobca musí vykonať potrebné výskumné/vývojové práce alebo skúšky komponentov, príslušenstva alebo kompletného strojového zariadenia a určiť, či je strojové zariadenie podľa projektu alebo konštrukcie schopné bezpečnej montáže a uvedenia do prevádzky.
Ak po náležite zdôvodnenej žiadosti od kompetentných národných inštitúcií táto dokumentácia nebude predložená, vzniknú dostatočné dôvody pre pochybnosti o predpoklade zhody s požiadavkami tohto nariadenia.  
3.	Dokumentácia podľa bodu 1
a)	nemusí byť trvale fyzicky k dispozícii, ale musí byť k dispozícii a musí byť poskytnutá v čase, ktorý zodpovedá jej dôležitosti. Nemusí obsahovať podrobné návrhy ani žiadne iné špecifické informácie, týkajúce sa podzostáv, používaných pri výrobe strojových zariadení, ak ich znalosti nie sú podstatné na účely overenia zhody so základnými bezpečnostnými požiadavkami,
b)	sa musí uchovať a byť stále k dispozícii pre kompetentné národné inštitúcie najmenej počas 10 rokov od dátumu výroby strojových zariadení alebo od dátumu výroby poslednej jednotky v prípade sériovej výroby,
c)	musí byť vypracovaná v jednom z jazykov Európskych spoločenstiev s výnimkou návodu na používanie strojového zariadenia.

Príloha č. 6
k nariadeniu vlády č. 391/1999 Z. z.
ES Skúška typu
1.	ES skúška typu je postup, ktorým autorizovaná osoba  zisťuje a overuje či vzor strojového zariadenia vyhovuje tým ustanoveniam tohto nariadenia, ktoré sa na ňu vzťahujú.
2.	Žiadosť o vykonanie ES skúšky typu podáva výrobca alebo jeho splnomocnenec jedinej nezávislej autorizovanej osobe na stroje. Žiadosť obsahuje:
a)	názov a adresu výrobcu alebo splnomocnenca a miesto výroby strojového zariadenia,
b)	súbor technickej dokumentácie, ktorý obsahuje najmenej:
1.	celkový výkres strojového zariadenia spolu s výkresmi ovládacích obvodov,
2.	kompletné podrobné výkresy, doplnené rôznymi záznamami o výpočtoch, o výsledkoch skúšok atď., potrebné na účely kontroly zhody strojového zariadenia so základnými požiadavkami na ochranu zdravia a zaistenie bezpečnosti,
3.	opis metód, zvolených na vylúčenie ohrozenia, ktoré spôsobuje strojové zariadenie a zoznam použitých noriem,
4.	výtlačok návodov pre strojového zariadenia,
5.	v prípade sériovej výroby vnútorné opatrenia, ktoré sú realizované s cieľom zabezpečiť, aby si strojové zariadenia udržali zhodu s ustanoveniami tohto nariadenia.
Žiadosť sprevádza strojové zariadenie, ktoré je predstaviteľom plánovanej výroby strojových zariadení alebo, ak je to vhodné, oznámenie o tom, kde možno vykonať skúšku strojového zariadenia.
Vyššie uvedená dokumentácia nemusí obsahovať podrobné návrhy ani žiadne iné špecifické informácie, týkajúce sa podzostáv, používaných pri výrobe strojového zariadenia, ak ich poznanie nie je dôležité na účely posúdenia zhody so základnými bezpečnostnými požiadavkami.
3.	Autorizovaná osoba vykoná ES typovú skúšku týmto spôsobom:
a)	preskúma súbor technickej konštrukčnej dokumentácie, overí jej primeranosť a preskúša strojové zariadenie, ktoré mu výrobca dodal, alebo sprístupnil,
b)	autorizovaná osoba  počas skúšky strojového zariadenia:
1.	zisťuje, či bol vyrobený v zhode so súborom technickej konštrukčnej dokumentácie a či ho možno bezpečne používať v pracovných podmienkach, ktoré boli pre strojové zariadenie určené,
2.	skontroluje, či normy, ak boli použité, boli správne uplatnené,
3.	vykoná príslušné prehliadky a skúšky, ktorými skontroluje, či strojové zariadenie zodpovedá tým základným požiadavkám na ochranu zdravia a zaistenie bezpečnosti, ktoré naň platia.
4.	Ak vzor vyhovuje ustanoveniam, ktoré naň platia, autorizovaná osoba vypracuje certifikát o ES skúške typu a pošle ho žiadateľovi (výrobca, alebo jeho splnomocnenec). V certifikáte sa konštatujú závery skúšok, uvádzajú sa podmienky, ktorým môže byť dané strojové zariadenie  vystavené a certifikát môže byť doplnený opismi a výkresmi, potrebnými na identifikáciu schváleného vzoru. Komisia, členské štáty Európskych spoločenstiev a ostatné poverené orgány môžu dostať kópiu certifikátu osvedčenia a na základe odôvodnenej žiadosti aj kópiu súboru technickej konštrukčnej dokumentácie a správ o vykonaných prehliadkach a skúškach.
5.	Výrobca alebo splnomocnenec, informuje autorizovanú osobu  o akýchkoľvek úpravách, aj o úpravách malého rozsahu, ktoré urobil, alebo ktoré plánuje urobiť na strojovom zariadení, ktorého vzor bol skúšaný. Autorizovaná osoba  tieto úpravy preskúša a informuje výrobcu alebo splnomocnenca so sídlom na území Slovenskej republiky alebo na území štátu Európskych spoločenstiev, či certifikát ES skúšky typu  zostáva v platnosti.
6.	Autorizovaná osoba, ktorá odmietne vydať certifikát  ES skúšky typu, o tom informuje ostatné notifikované orgány. Autorizovaná osoba, ktorá zruší certifikát  ES skúšky typu, o tom informuje ten štát, ktorý ju poveril. Príslušný štát o tom informuje ostatné členské štáty Európskych spoločenstiev a Komisiu a uvedie dôvody rozhodnutia.
7.	Súbory dokumentácie a korešpondencia, súvisiaca s postupmi ES skúšky typu, sa vypracováva v úradnom jazyku alebo v jazyku, ktorý je prijateľný pre autorizovanú osobu.
Príloha č. 7
k nariadeniu vlády č. 391/1999 Z. z.
Minimálne požiadavky na notifikáciu autorizovaných osôb
1.	Autorizovaná osoba, jej riaditeľ a zamestnanci, zodpovední za vykonávanie skúšok nesmú byť konštruktérmi, projektantmi, výrobcami, dodávateľmi alebo tými, ktorí inštalujú strojové zariadenie, ktoré kontrolujú, ani splnomocnencom ktorejkoľvek z týchto strán. Nesmú byť zainteresovaní priamo, alebo ako splnomocnenci v návrhu, konštrukcii, uvádzaní na trh, alebo údržbe strojového zariadenia. Toto však nebráni možnosti výmeny technických informácii medzi výrobcom a autorizovanou osobou.
2.	Autorizovaná osoba a jej zamestnanci vykonávajú skúšky s vysokou profesionalitou a odbornou spôsobilosťou a nesmú byť vystavení akýmkoľvek tlakom a ovplyvňovaniu, osobitne finančnému, ktorý by mohol ovplyvniť ich posudzovanie, alebo výsledky kontroly, osobitne zo strany osôb, ktoré by mohli mať záujem na výsledkoch posudzovania.
3.	Autorizovaná osoba musí mať k dispozícii potrebné vybavenie a personál, ktoré jej umožnia administratívne a technicky adekvátne plniť úlohy spojené s kontrolou. Musí mať tiež prístup k zariadeniam, potrebným pre špeciálne overovanie.
4.	Zamestnanci, ktorí sú zodpovední za skúšanie musia mať:
a)	primeranú technickú a profesionálnu prax,
b)	uspokojivé znalosti požiadaviek testov, ktoré sa majú vykonávať a primeranú skúsenosť s takýmito skúškami,
c)	schopnosť vypracovať certifikáty, záznamy a správy, ktoré sú požadované na doloženie vykonaných skúšok.
5.	Nestrannosť zamestnancov, vykonávajúcich inšpekciu musí byť zaručená. Ich odmeňovanie nezávisí na počte vykonaných skúšok alebo na výsledkoch takýchto skúšok.
6.	Autorizovaná osoba musí mať poistenie zodpovednosti, ak toto nie je v zodpovednosti štátu.
7.	Zamestnanci autorizovanej osoby sú povinní dodržiavať profesionálnu mlčanlivosť ohľadom všetkých informácii, ktoré získali pri vykonávaní úloh (okrem kompetentných štátnych orgánov toho štátu, kde sú skúšky vykonávané) podľa tohto nariadenia a ostatných právnych predpisov, ktoré sa na nich vzťahujú.

Príloha č. 8
k nariadeniu vlády č. 391/1999 Z. z.
Označenie vykonávaného právneho aktu Európskych spoločenstiev a Európskej únie
Týmto nariadením sa transponujú nasledovné smernice:
1.	Smernica Rady č. 98/37/ES z 22. júna 1998 v znení smernice č. 98/79/ES o aproximácii zákonov členských štátov, týkajúcich sa strojových zariadení.
2.	Preklad týchto smerníc je na Centrálnej prekladateľskej jednotke sekcie Inštitútu pre aproximáciu práva.“.
Čl. II
Toto nariadenie nadobúda účinnosť 1. apríla 2002.